**Tomáš Souček** (\* 27. február 1995, Havlíčkův Brod, Česko) je český profesionálny futbalista, ktorý hráva na poste defenzívneho stredopoliara v anglickom klube West Ham United.

Klubová kariéra
---------------

### Mládežnícka kariéra

Souček začínal s futbalom v rodnom meste v tíme Slovan Havličkův Brod. V roku 2005 ako desaťročný prišiel do mládežníckeho tímu SK Slavia Praha. Zaujímavosťou je že po prestupe Součka do West Hamu v roku 2020 obdržal jeho materský klub 1,5 milióna libier, čím pokryl prevádzkové náklady klubu na najbližších desať rokov.

Do mládežníckeho tímu Slavie Praha prišiel v roku 2005 ako desaťročný. Deväť rokov pôsobil v akadémii klubu

#### Hosťovanie v Žižkove

Debut medzi seniormi si odkrútil 8. marca 2015 v druholigovom klube Viktoria Žižkov proti Zlínu. V Žižkove pôsobil na hosťovaní v druhej polovice sezóny 2014/15.

### Slavia Praha

V Slavii Praha debutoval 24. júla 2015 pri prehre 1:2 na ihrisku Viktoria Plzeň. Svoj prvý gól v klube strelil 16. augusta pri víťazstve 4:0 nad Vysočina Jihlava. Vo svojej prvej sezóne v Slavii odohral 31 zápasov z toho 29 v lige a strelil sedem gólov. 

V sezóne 2016/17 jeho miesto prebral Michael Ngadeu-Ngadjui a počas septembra až decembra 2016 odohral Souček za Slaviu iba 93 minút.

#### Hosťovanie v Liberci

Kvôli nedostatku hracieho času na jeseň odišiel v januári 2017 na hosťovanie do Slovana Liberec. Počas hosťovania odohral za Liberec 13 zápasov.

### Návrat z hosťovania

V sezóne 2017/18 sa Souček opäť dostal do základnej zostavy Slavie Praha. Dňa 9. mája 2018 vyhral svoju prvú trofej v kariére keď zvíťazil s tímom vo finále Pohára FAČR nad Jabloncom 2:0.

V sezóne 2018/19 vyhral so Slaviou české double (liga a pohár). V júni 2019 predĺžil zmluvu so Slaviou do roku 2024.

### West Ham United

Dňa 29. januára 2020 sa Souček pripojil k anglickému klubu West Ham United na hosťovanie do konca sezóny s opciou na trvalý prestup. O tri dni neskôr debutoval v tíme pri remíze 3:3 s Brightonom. Svoj prvý gól v klube strelil 1. júla pri víťazstve 3:2 nad Chelsea. Počas hosťovania odohral 13 zápasov a strelil 3 góly.

Dňa 24. júla podpísal Souček štvorročný kontrakt s West Hamom. Slavia zaňho získala 21 miliónov eur. V sezóne 2020/21 bol spolu so spoluhráčom Michailom Antoniom najlepším strelcom klubu keď v 38 zápasoch strelil 10 gólov. Po úspešnej sezóne získal klubové ocenenie Kladivo roka.

Dňa 7. júna 2023 vyhral Souček s West Hamom svoju prvú trofej keď zvíťazili vo finále Konferenčnej ligy UEFA 2022/23 nad Fiorentinou 2:1.

Reprezentačná kariéra
---------------------

V reprezentácii Česka debutoval 15. novembra 2016 v priateľskom zápase pri remíze 1:1 s Dánskom. Svoj prvý reprezentačný gól strelil 8. novembra 2017 pri víťazstve 2:1 nad Islandom v priateľskom zápase. Dňa 24. marca 2021 strelil Souček hattrick pri víťazstve 6:2 nad Estónskom v kvalifikácii na Majstrovstvá sveta vo futbale 2022.

Souček bol súčasťou konečnej nominácie na preložené EURO 2020. Na turnaji odohral všetkých päť zápasov. Česko na turnaji skončilo vo štvrťfinále kde prehralo s Dánskom 1:2. Po šampionáte sa Souček stal kapitánom českej reprezentácie po skončení Vladimíra Daridu v reprezentácii.

Štatistiky kariéry
------------------

### Klubové

*K 14. septembru 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Ligový pohár | Kontinentálne | Iné | Celkom |
| --- | --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| Viktoria Žižkov (hosť.) | 2013/14 | 2. česká liga | 14 | 0 | ― | ― | ― | ― | 14 | 0 |
| Slavia Praha | 2015/16 | Fortuna:liga | 29 | 7 | 2 | 0 | ― | ― | ― | 31 | 7 |
| 2016/17 | 7 | 0 | 1 | 0 | ― | 5**1** | 0 | ― | 13 | 0 |
| 2017/18 | 27 | 3 | 4 | 0 | ― | 8**2 1** | 0 | ― | 39 | 3 |
| 2018/19 | 34 | 13 | 2 | 3 | ― | 13**2 1** | 2 | ― | 49 | 18 |
| 2019/20 | 17 | 8 | 0 | 0 | ― | 8**2** | 2 | 1**3** | 2 | 26 | 12 |
| Celkom | 114 | 31 | 9 | 3 | ― | 34 | 4 | 1 | 2 | 158 | 40 |
| Slovan Liberec (hosť.) | 2016/17 | Fortuna:liga | 12 | 0 | 1 | 0 | ― | ― | ― | 13 | 0 |
| West Ham United (hosť.) | 2019/20 | Premier League | 13 | 3 | ― | ― | ― | ― | 13 | 3 |
| West Ham United | 2020/21 | 38 | 10 | 3 | 0 | 0 | 0 | ― | ― | 41 | 10 |
| 2021/22 | 35 | 5 | 3 | 0 | 2 | 0 | 11**1** | 1 | ― | 51 | 6 |
| 2022/23 | 36 | 2 | 3 | 0 | 0 | 0 | 11**4** | 1 | ― | 50 | 3 |
| 2023/24 | 3 | 0 | 0 | 0 | 0 | 0 | 0 | 0 | ― | 3 | 0 |
| Celkom | 125 | 20 | 9 | 0 | 2 | 0 | 22 | 2 | ― | 158 | 22 |
| Celkovo | 264 | 51 | 19 | 3 | 2 | 0 | 56 | 6 | 1 | 2 | 347 | 62 |

Poznámky
**1** Európska liga UEFA
**2** Liga majstrov UEFA
**3** Československý superpohár
**4** Európska konferenčná liga UEFA
### Medzinárodné

*K 14. septembru 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Česko | 2016 | 1 | 0 |
| 2017 | 7 | 1 |
| 2018 | 8 | 1 |
| 2019 | 9 | 1 |
| 2020 | 5 | 1 |
| 2021 | 16 | 4 |
| 2022 | 10 | 1 |
| 2023 | 6 | 0 |
| Celkovo | 62 | 9 |

Úspechy hráča
-------------

**Slavia Praha**

* Fortuna:liga - 2016/17, 2018/19
* Pohár FAČR - 2017/18, 2018/19

**West Ham United**

* Európska konferenčná liga UEFA: 2022/23

**Individuálne**

* Futbalista roka v Česku: 2019, 2020,2023
* Zlatá lopta (Česko): 2020, 2021, 2023
* Hammer of the Year: 2020/21

Referencie
----------

1. ↑  DUTTON, Tom. *Tomas Soucek's boyhood club 'bank £1.5m from West Ham transfer'* [online]. Evening Standard, 2020-07-25, [cit. 2023-09-14]. Dostupné online. (po anglicky)
2. ↑   *RENTGEN: Štít Ngadeu? Řešení z nouze, které nyní táhne Slavii* [online]. iSport.cz, [cit. 2023-09-14]. Dostupné online. (po česky)
3. ↑   *Slavia roste, Tvrdík z toho někdy nespí. Cílem je LM i skončit bez ztráty* [online]. iSport.cz, [cit. 2023-09-14]. Dostupné online. (po česky)
4. ↑   *West Ham United complete loan signing of Czech midfielder Tomáš Souček | West Ham United F.C.* [online]. www.whufc.com, [cit. 2023-09-14]. Dostupné online. (po anglicky)
5. ↑   *West Ham United complete €21m permanent Tomáš Souček transfer | West Ham United F.C.* [online]. www.whufc.com, [cit. 2023-09-14]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Tomáš Souček**

Externé odkazy
--------------

Zdroj
-----

*Tento článok je čiastočný alebo úplný preklad článku Tomáš Souček na anglickej Wikipédii.*